कहा- कनाडा में मारे गए निज्जर का लेगा बदला; PM मोदी को मारने की धमकी
Terrorist Khalistani SFJ Gurpatwant Singh Pannu Video; Threat PM Narendra Modi | Hardeep Nijjar Killing कनाडा के सरी में मारे गए आतंकवादी हरदीप सिंह निज्जर के कत्ल के बाद अंडर-ग्राउंड हो चुके सिख फॉर जस्टिस के आतंकी गुरपतवंत सिंह पन्नू का एक और वीडियो सामने आ गया है।
कनाडा के सरी में मारे गए आतंकवादी हरदीप सिंह निज्जर के कत्ल के बाद अंडरग्राउंड हो चुके सिख फॉर जस्टिस के आतंकी गुरपतवंत सिंह पन्नू का एक और वीडियो सामने आया है। इस वीडियो में आतंकी पन्नू अपने साथी आतंकी निज्जर की हत्या का बदला लेने की बात कर रहा है। उसने प्रधानमंत्री नरेंद्र मोदी को धमकी भी दी है।
वीडियो में आतंकी पन्नू ने प्रधानमंत्री नरेंद्र मोदी को धमकाते हुए कहा- याद कर राजीव गांधी को और 1991 चुनावों का दौर। 2024 में खालिस्तान समर्थक सिखों ने तुम्हें ढूंढ लेना है। हम खुलेआम घूम रहे हैं, अगर तुम्हारी सरकार में दम है तो निकलो बाहर। आज भी हम वॉशिंगटन डीसी के बाहर खड़े हैं। प्रधानमंत्री मोदी, गृहमंत्री अमित शाह व सुरक्षा सलाहकार अजीत डोभाल सुनो रेफरेंडम के साथ हम अलग पंजाब लेकर रहेंगे।
अंडरग्राउंड हो चुका आतंकी खुलेआम घूमने की कर रहा बात
इस वीडियो को आतंकी पन्नू ने ग्रीन स्क्रीन के आगे खड़े होकर बनाया है। लेकिन इसके बावजूद खुद को वॉशिंगटन डीसी के बाहर खड़े होने की बातें कर रहा है। वहीं आतंकी पन्नू बीते 3 दिनों से अंडरग्राउंड है।
डरा हुआ है आतंकी पन्नू
गौरतलब है कि कुछ दिन पहले ही कनाडा के सरी में गुरु नानक गुरुद्वारे की पार्किंग में आतंकी पन्नू के कनाडा में ऑपरेशन हेड हरदीप सिंह निज्जर की गोलियां मार हत्या कर दी गई थी। आतंकी पन्नू अपने साथी की मौत के बाद घबरा चुका है। पहले यूके में खांडा और अब निज्जर के बाद उसे डर है कि अगला नंबर उसका हो सकता है।